Кирил Христов
Изкушение

chitanka.info

Докога? Та всеки миг ний мреме!

Непрекъснат погребален звън!

О, защо в един атом от време

Да не досънуваш тежък сън?

Стига радост тебе е боляла!

Стига в болки радости дири!

Дигай чашата! Изпий я цяла

И със всички жили изгори!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.